CELEX: 32021D1055
Language: et
Date: 2021-06-21 00:00:00
Title: Nõukogu otsus (EL) 2021/1055, 21. juuni 2021, millega määratakse kindlaks seisukoht, mis võetakse liidu nimel Reini laevaliikluses ja muudel siseveeteedel tekkinud jäätmete kogumist, ladestamist ja vastuvõtmist käsitleva konventsiooni osaliste konverentsil seoses sellise resolutsiooni vastuvõtmisega, mille eesmärk on laiendada olmereovee vette juhtimise keeldu 12–50 reisijat vedavatele siseveelaevadele

28.6.2021   
               
               
                  ET
               
               
                  Euroopa Liidu Teataja
               
               
                  L 227/39
               
            
         NÕUKOGU OTSUS (EL) 2021/1055,
         21. juuni 2021,
         millega määratakse kindlaks seisukoht, mis võetakse liidu nimel Reini laevaliikluses ja muudel siseveeteedel tekkinud jäätmete kogumist, ladestamist ja vastuvõtmist käsitleva konventsiooni osaliste konverentsil seoses sellise resolutsiooni vastuvõtmisega, mille eesmärk on laiendada olmereovee vette juhtimise keeldu 12–50 reisijat vedavatele siseveelaevadele
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 91 lõiget 1 koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Reini laevaliikluses ja muudel siseveeteedel tekkinud jäätmete kogumist, ladestamist ja vastuvõtmist käsitlev konventsioon (edaspidi „konventsioon“), mis võeti vastu 9. septembril 1996, jõustus 1. novembril 2009.
                  
               
                     (2)
                  
                  
                     Konventsiooni artikli 19 kohaselt võib konventsiooniosaliste konverents konventsiooni ja selle lisasid muuta.
                  
               
                     (3)
                  
                  
                     Liidu tegevuse eesmärk siseveelaevanduse sektoris peaks olema tagada ühtsed liidu siseveelaevade tehnilised nõuded.
                  
               
                     (4)
                  
                  
                     Konventsiooniosaliste konverents võtab oma 22. juuni 2021. aasta koosolekul vastu resolutsiooni, mille eesmärk on laiendada olmereovee vette juhtimise keeldu üle 12 reisijat vedavatele siseveelaevadele ja üle 12 magamiskohaga kajutitega laevadele. Kõnealuse resolutsiooni sätetega nõutakse, et resolutsiooni kohaldamisalasse kuuluvate laevade pardale tuleb paigaldada asjakohased seadmed.
                  
               
                     (5)
                  
                  
                     Siseveelaevade tehnilises standardis (ES-TRIN 2019/1), mille siseveeliikluse standardite koostamise Euroopa komitee (CESNI) võttis vastu 8. novembril 2018, on sätestatud siseveelaevade ohutuse tagamiseks vajalikud ühtsed tehnilised nõuded. See sisaldab erisätteid, mis käsitlevad konkreetseid laevakategooriaid, nagu reisilaevad, laevade seadmeid ja paigaldisi, sealhulgas reovee kogumise ja kõrvaldamise rajatised, ning juhiseid tehnilise standardi kohaldamiseks.
                  
               
                     (6)
                  
                  
                     On asjakohane määrata kindlaks liidu nimel konventsiooniosaliste konverentsil võetav seisukoht, kuna resolutsiooni sätted võivad otsustavalt mõjutada liidu õiguse, nimelt Euroopa Parlamendi ja nõukogu direktiivi (EL) 2016/1629 (1) sisu.
                  
               
                     (7)
                  
                  
                     Resolutsioon peaks suurendama kooskõla liidu õiguses sätestatud nõuetega, peamiselt siseveelaevadele reovee kogumiseks vajalike seadmete paigaldamise suhtes kohaldatavate kuupäevade osas. Lisaks edendab resolutsioon keskkonnakaitsealgatusi ja -eesmärke.
                  
               
                     (8)
                  
                  
                     Liit ei ole konventsiooniosaline. Liidu seisukohta tuleb väljendada ühiselt liidu huvides tegutsevatel liidu liikmesriikidel, kes on konventsioonisalised,
                  
               ON VASTU VÕTNUD KÄESOLEVA OTSUSE:
         
            Artikkel 1
            Seisukoht, mis võetakse Euroopa Liidu nimel Reini laevaliikluses ja muudel siseveeteedel tekkinud jäätmete kogumist, ladestamist ja vastuvõtmist käsitleva konventsiooni osaliste konverentsi 22. juuni 2021. aasta koosolekul, on toetada sellise resolutsiooni vastuvõtmist, mille eesmärk on laiendada olmereovee vette juhtimise keeldu 12–50 reisijat vedavatele siseveelaevadele.
         
         
            Artikkel 2
            Artiklis 1 osutatud seisukoha esitavad ühiselt liidu huvides tegutsevad liidu liikmesriigid, kes on konventsiooniosaliste konverentsi liikmed.
         
         
            Artikkel 3
            Artiklis 1 esitatud seisukoha väiksemates muudatustes võidakse kokku leppida ilma nõukogu täiendava otsuseta.
         
         
            Artikkel 4
            Käesolev otsus jõustub selle vastuvõtmise päeval.
         
         
            Luxembourg, 21. juuni 2021
            
               
                  Nõukogu nimel
               
               
                  eesistuja
               
               J. BORRELL FONTELLES
            
         
         
            (1)  Euroopa Parlamendi ja nõukogu 14. septembri 2016. aasta direktiiv (EL) 2016/1629, millega kehtestatakse siseveelaevade tehnilised nõuded, muudetakse direktiivi 2009/100/EÜ ja tunnistatakse kehtetuks direktiiv 2006/87/EÜ (ELT L 252, 16.9.2016, lk 118).